Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 829/12/3309	Trenčín, 5.4.2013
EEČ : 2-28-90-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 5,99 € 
b.	Peňažná suma určená na všeobecne prospešné účely: 30,00 € 
c.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1310/DC-TN-2012.
dňa 10.09.2012 v čase o 12.20 hod. odcudzil tovar z predajnej plochy XXXXX XXXXX, Továrenská ulica 4202/75, a to tým spôsobom, že z regálu s okuliarmi zobral 1 ks čítacích  okuliarov 3 v hodnote 5,99 €, ktoré si schoval do vrecka nohavíc a následne prešiel pokladničnou  zónou bez toho, aby za tento tovar zaplatil, čím  spôsobil spoločnosti XXXXX, škodu v celkovej výške 5,99 €, pričom takto konal i napriek tomu, že bol dňa 15.12.2011 OO PZ v Dubnici nad Váhom uznaný vinným z priestupku proti majetku podľa § 50 ods. 1 Zákona SNR č. 372/90 Zb. o priestupkoch v znení neskorších predpisov, za ktorý mu bola uložená bloková pokuta vo výške 30,-€ .

Odôvodnenie: 
Uznesením povereného príslušníka OO PZ  XXXXX sp.zn. ORP-1310/DC-TN-2012 zo dňa 10.09.2012 bolo podľa § 206 ods. l Tr. por. vznesené obvinenie XXXXX pre prečin krádeže  podľa § 212 ods. 2 písm. f/ Tr. zákona na tom skutkovom základe, že dňa 10.09.2012 v čase o 12.20 hod. bez použitia násilia odcudzil tovar z predajnej plochy XXXXX XXXXX, XXXXX, a to tým spôsobom, že po vojdení na predajnú plochu vykonal riadny nákup, ktorý neskôr aj pri pokladni zaplatil, avšak počas pobytu na predajnej ploche taktiež prešiel ku predajnému regálu s okuliarmi, z ktorého zobral 1 ks čítacích  okuliarov 3 v hodnote 5,99 €, ktoré si schoval do vrecka nohavíc a následne prešiel pokladničnou  zónou bez toho, aby za tento tovar zaplatil a chcel opustiť objekt XXXXX, v čom mu zabránila  pracovníčka SBS, ktorá ho zadržala a privolala hliadku polície, kde týmto protiprávnym konaním  spôsobil spoločnosti XXXXX, škodu v celkovej výške 5,99 €, pričom takto konal i napriek tomu, že bol za obdobný čin v predchádzajúcich dvanástich mesiacoch postihnutý dňa 15.12.2011 príslušníkmi Obvodného oddelenia PZ v Dubnici nad Váhom za priestupok proti majetku podľa § 50 ods. 1 Zákona SNR č. 372/90 Zb. o priestupkoch v znení neskorších predpisov, za ktorý mu bola uložená bloková pokuta vo výške 30,-€ a bol mu vydaný blok na pokutu nezaplatenú na mieste číslo A 0017847, pričom uvedený skutok je evidovaný na Obvodnom oddelení PZ v Dubnici nad Váhom pod číslom ČVS:ORP:P-978/DCA-2011, ktorého sa dopustil na tom skutkovom základe, že dňa 15.12.2011 v čase o 18.45 hod. odcudzil z predajnej plochy XXXXX XXXXX rôzny spotrebný tovar v celkovej výške 38,69 €.
	
	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 ods. l Tr. poriadku.

	Obvinený a poškodený s uzatvorením zmieru počas prípravného konania vyslovili súhlas. Obvinený slobodne, vážne  vyhlásil, že spáchal skutok, pre ktorý je trestne stíhaný, poškodenej spoločnosti XXXXX,  nahradil škodu spôsobenú trestným činom. Súčasne obvinený navrhol zloženie peňažnej sumy na všeobecne prospešné účely vo výške 30.- eur na účet prokuratúry, ktorú prokurátor považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvineným zložená na hotovostný účet Okresnej prokuratúry Trenčín.

	Obvinený doposiaľ nebol súdne trestaný.

	Vzhľadom na povahu a závažnosť spáchaného činu, na mieru,  akou bol trestným činom dotknutý verejný záujem, na osobu obvineného a jeho osobné a majetkové pomery, som dospel k záveru, že takýto spôsob rozhodnutia je dostačujúci.

	Vzhľadom na splnenie podmienok pre schválenie zmieru a zastavenie trestného činu rozhodol som tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor